  Майя Бывальцева 8-тӥ толсурлы Удмуртиын эшшо 190 адямилэсь коронавирус инфекциез шедьтӥзы. Выль черламъёс пӧлын 19 пиналъёс но 65 арессэс ортчем 41 арлыдоос. Со сярысь элькунысь оперативной штаб ивортӥз. Диагноззы Ижкарын 119 улӥсьёслэн зэмаз, Глазкарын – 17, Можгаын, Ува ёросын – быдэн 12, Камабрка ёросын, Сарапулын – быдэн сизьым, Глаз ёросын – ньыль, Балезино, Дэри, Каракулино, пичи Пурга ёросъёсын – быдэн кык, Вавож, Грак, Можга, Яр ёросъёсын – быдэн одӥг муртлэн. 107 адями висёнэз вормиз. Тямыс мурт кулӥз. Кышномуртъёслы 66, 82, 83, 85, 86 арес вал, воргоронъёслы – 59, 66, 71 арес 8-тӥ толсурлы Удмуртиын коронавирусэн черлан 76 сюрс 673 учыръёс лабораториосын зэматэмын. 64 сюрс 469 адями йӧназ, 3 сюрс 298 мурт улонысь кошкиз. Та дыре 162 висисьёслэн тазалыксы секыт лыдъяське. Берло нунал ӵоже коронавируслы 3 сюрс 206 эскеронъёс ортчытӥзы. Тегъёс: Тазалык Ижкар висён Удмуртия коронавирус  